Tony Marsh je upokojeni britanski dirkač Formule 1. Debitiral je v sezoni 1957, ko je nastopil le na dirki za Veliko nagrado Nemčije in dosegel petnajsto mesto. Tudi v naslednji sezoni 1958 je nastopil le na dirki za Veliko nagrado Nemčije in dosegel osmo mesto, kar je njegov najboljši rezultat v karieri. Po dvoletnem premoru je v sezoni 1961 nastopil na treh dirkah, toda uvrstitev je dosegel le na dirki za Veliko nagrado Nemčije, kjer je zasedel petnajsto mesto, kasneje pa ni več nikoli dirkal v Formuli 1.